# Nissan Titan

El Nissan Titan és un vehicle de tipus full size pick up fabricat per al mercat de Nord-amèrica per Nissan des del 2004 a la planta de Canton, Mississippi; comparteix xassís amb el Nissan Armada i Infiniti QX56.
Rivals de la Titan són la Toyota Tundra, Dodge RAM, GMC Sierra, Chevrolet Silverado i Ford F150.

## Informació general

La pickup de Nissan s'ofereix en diferents carrosseries, com la Crew Cab que té un llit de 5'7" (1,7 m); la King Cab -extended cab- amb un llit de 6'7" (2,0 m) i un motor V8 de 5.6L VK56DE de 305 cv @ 4900 rpm i 514 N·m @ 3600 rpm de torsió; aquesta potència s'augmenta l'any 2007: 317 cv @ 5200 rpm i 522 N·m @ 3400 rpm.
Amb aquest V8, la Titan pot cobrir el 0-60 mph en 7,2 s; 0-100 mph en 16,6 s i la velocitat màxima és 112 mph (180 km/h; velocitat governada). El quart de milla el cobreix en 16 s @ 89 mph (143 km/h).
De cara a l'any 2008 s'ofereix en opció un llit més llarg a la Crew Cab (passa a ser de 7 peus, 2,1 metres) i per la King Cab (passa a ser de 8 peus, 2,4 metres). Les versions amb un llit més llarg afegeixen un dipòsit de 140 litres (37 US/gal).
Els paquets d'equipament són el XE, SE, Pro-4X i LE.
Dimensions de la Titan:
La Batalla (Wheelbase) difereix si és SWB o LWB (curta o llarga): 139.8 in (3,551 m) i 159.4 in (4,049 m) respectivament.
La Llargada (Length) és de 224,2 in (5,695 m) i la LWB és de 244.3 in (6,205 m); a partir del 2008 la versió SWB és de 224,6 in (5,705 m).
L'Amplada (Width) és de 78.8 in (2,002 m); a partir del 2008, 79.5 in (2,019 m).
L'Alçada (Height) difereix si és Crew o King cab i si és AWD o 2WD:
King cab 2004-2007: 76.6 in (1,946 m) AWD; 75.0 in (1,905 m) 2WD. Crew cab 2004-2007: 76.7 in (1,948 m) AWD; 75.1 in (1,908 m) 2WD. King cab 2008 AWD-: 76.1 in (1,933 m) SWB; 76.0 in (1,930 m) LWB. King cab 2008 2WD: 74.6 in (1,895 m). Crew cab 2008-: 74.7 in (1,897 m) SWB. Pro-4X King cab AWD SWB: 76.6 in (1,946 m). LE King cab: 76.4 in (1,941 m), AWD SWB; 74.8 in (1,900 m), 2WD SWB.

### Crítiques

Principalment s'han centrat en 2 aspectes: el no oferir una cabina regular (només la King i Crew cab), encara que a 2008 ofereix algunes modificacions però sense oferir la regular; oferir una única opció mecànica, el 5.6 V8 i no oferir un motor V6.
També ha estat criticat per la baixa qualitat dels materials interiors.

## Seguretat

En seguretat, la NHTSA ha atorgat les següents puntuacions:
* 5 estrelles pel conductor i 4 pel copilot en el test de xoc frontal per la Nissan Titan 2008 Crew cab.
* 5 estrelles pel conductor i 4 pel copilot en el test de xoc frontal per la Nissan Titan 2008 Extended cab.
Per part de la IIHS:
* Atorga la qualificació de "good" en el test de xoc frontal pel model Nissan Titan King Cab del 2004.

## Informació mediambiental

El Nissan Titan del 2008 2WD té un motor flexible amb el que obté uns consums de 17 mpg (13,8 l/100 km) en carretera i 12 mpg (19,6 l/100 km) en ciutat, amb una mitjana de 14 mpg (16,8 l/100 km) i unes emissions de 13,1 tones de CO₂ anuals (equival a 24.5 barrils anuals).
Utilitzant l'E85 obté uns consums de 13 mpg (18,1 l/100 km) en carretera i 9 mpg (26,1 l/100 km) en ciutat, amb una mitjana de 10 mpg (21,4 l/100 km) i unes emissions d'11,1 tones de CO2 anuals (equival a 8 barrils anuals).

## Referències

* ↑ «www.safercar.gov».
* ↑ «www.safercar.gov».
* ↑ «2004 Nissan Titan - Vehicle details». Arxivat de l'original el 2008-10-25. [Consulta: 8 gener 2008].
* ↑ «2008 Nissan Titan 2WD - Fuel Economy».

## Enllaços externs

* Pàgina web oficial Arxivat 2008-01-10 a Wayback Machine. (anglès)